Delfina Urbina Ospino

Delfina Urbina Ospino (Santa Cruz de Mompós, urtarrilaren 16a) zientzialari eta ikertzaile kolonbiarra da. Bere ibilbidean, errotabirusak eta horiek Kolonbiako Karibe kostaldeko haurren hilkortasunean duten eragina ikertu ditu. Bere jaioterrian eta nazioartean zientziari egindako ekarpenengatik saritua eta aitortua izan da.Delfina Urbina Ospino Cienciágora.

 Biografia 

 Prestakuntza akademikoa 
1966an, Urbina Cartagenako Unibertsitateko Kimika eta Farmazia Fakultatean ikasi zuen, eta 1972an lortu zuen titulua, "Cartagenako biztanleriaren odol-talde eta -azpitaldeen azterketa" izeneko tesian lan egin ondoren. Geroago, Antioquiako Unibertsitatean sartu zen, eta Mikrobiologia Medikoan masterra egin zuen. 1978an lortu zuen titulua. Bi urte geroago Estatu Batuetara joan zen Virginiako Institutu Politekniko eta Estatuko Unibertsitatean Laborategiko Metodoetan sakontzeko ikastaro bat egitera “Laboratory Methods”-en.Doctora Delfina Urbina Ospino Revista Ciencias-Biomedicas.Delfina Urbina Ospino Currículo en Colciencias.

 Karrera 
Ikertzaile gisa, Antioquiako Unibertsitatearen eta Cartagenako Unibertsitatearen eskutik lan egin zuen 1970eko hamarkadatik 2000ko hamarkadaren erdialdera arte. Azken unibertsitate horretan irakasle aritu zen Mikrobiologia eta Bakteriologia Aurreratuaren arloetan. Nazioartean, ikerketa-taldeen buru izan zen hainbat erakundetan, hala nola Ameriketako Estatu Batuetako Ospitale Presbiterianoan eta Virginiako Institutu Politeknikoan eta Estatuko Unibertsitatean, eta Brasilgo Butantan Institutuan.

Bere ikerketa-ildoak, nagusiki, haurren gaixotasunak eragiten dituzten agenteen azterketan oinarritu ziren, hala nola, beherako akutua, nahiz eta jatorri biraleko sukar-gaixotasunak, arnas infekzioak, nerbio-sistema zentraleko gaixotasunak eta sexu-transmisiozko gaixotasunak ere aztertu zituen. Ikertzaile gisa, bere etaparen zati handi bat errotabirusak aztertzen eman zuen, hau da, haurren beherako larriaren kausarik ohikoena, eta Kolonbiako Karibe kostan jarri zuen arreta, han ohikoak baitira horrelako kasuak. Zientzialariak bere herrialdean dauden A taldeko errotabirusaren genotipo arrunten, ezohikoen eta azaleratzen ari direnen lehen deskribapena egin zuen. Zientzialariaren hitzetan:

 Sariak eta aitortzak 

 1976 - Medellingo Medikuntza Akademiaren Saria.
 1985 - Ohorezko Diploma, Universidad Laica Vicente Rocafuerte de Guayaquil.
 2002 - Ikerketan eta Irakaskuntzan egindako ibilbideari aitortza, Cartagenako Unibertsitatea.
 2004 - Toda una Vida al Servicio de la Virología en Colombia, Universidad de Antioquia.
 2011 - Aintzatespena Cartagenako Unibertsitateko Medikuntza Fakultateko emakume ikertzaileari, Zientzia Biomedikoak aldizkaria.
 2013 - Momposeko Santa Kruz Historia Akademiako Kide Urgazlea.

 Erreferentziak 

 Kanpo estekak 

Kategoria:Kolonbiako biologoak
Kategoria:Euskal kolonbiarrak